**Merila za izbor**

**1. Ocena potenciala in kompetentnosti ekipe (maksimalno število točk = 20)**

Interdisciplinarna ekipa pokriva področje razvoja (inženirski del), designa (oblika in uporabnost produkta) in marketinga (prodajne veščine in znanja), ki že ima izkušnje z razvojem startupov. Člani ekipe dokazujejo zavezo za realizacijo projekta.

**2. Razumevanje problema (maksimalno število točk = 10)**

Startup ekipa jasno razume problem segmenta uporabnikov. Za dobro razumevanje problema ima ekipa jasno zastavljen proces odkrivanja strank, v obliki intervjujev, pristajalnih strani ali drugih metod ter akcijski načrt za izvedbo.

**3. Rešitev, edinstvena ponujena vrednost, neulovljiva prednost (maks. št. točk = 10)**

Startup ima jasno opredeljeno rešitev (določene minimalne lastnosti produkta ali storitve), ki je že v fazi konkretizacije (prototip, skice, …). Startup ima jasen akcijski načrt, kako bo ustreznost rešitve glede na problem/probleme tudi ustrezno preveril pri uporabnikih. Jasno je artikulirana edinstvena ponujena vrednost ter jasno definirana in utemeljena neulovljiva prednost (jedrna kompetenca, zaščitena intelektualna lastnina, prednost prvega na trgu, poslovna skrivnost, specifično znanje, mreža povezav, izkušnje v panogi, …)

**4. Segment kupcev in kanali (maksimalno število točk = 10)**

Startup ima jasno opredeljene segmente kupcev, natančno izdelane profil(e) zgodnjih uporabnikov.

**5. Toki prihodkov, stroški in ključni kazalniki (maksimalno število točk = 10)**

Startup ima jasno in realno opredeljene potencialne prihodkovne kanale. Ključni kazalniki so jasno opredeljeni (uporabni, dostopni in pregledni) ter popolnoma skladni s panogo.

**6. Stopnja razvoja (makismalno število točk = 10)**

Startup ima razvit prototip, izvedeno testiranje pri ciljni publiki ali izdelano kakršnokoli drugo pilotno raziskavo produkta/storitve.

**7. Osebna predstavitev (maksimalno število točk = 30)**

Osebna predstavitev vsebuje ključne informacije (jasna in argumentirana predstavitev vseh elementov vitkega okvirja in predstavitve ekipe). Nastop podjetnika je prepričljiv in v celoti izkazuje ključne podjetniške lastnosti (vizijo, samozavest, poglobljeno poznavanje trga,…).

**8. Projekt prispeva k trajnostnemu razvoju za zeleno prihodnost MOV (maksimalno število točk = 10)**

Projekt vsebuje elemente trajnostnega in zelenega razvoja občine (npr. komunikacija, trajnostna mobilnost, odpadki, družbena odgovornost voda, energija in oglični odtis, zdravje in kulturna dediščina, itd.)