**NAVODILA PRIJAVITELJEM**

**1. Vsebina vloge in potrebna dokumentacija:**

Vloga je popolna, če je prijavitelj do predpisanega roka za oddajo vloge v javnem razpisu, **oddal vlogo z razpisnimi obrazci v elektronski obliki** **na povezavi:**

<https://vloge.velenje.si/objava/1109269>.

Če vlagatelj ne posluje z žigom mora to navesti.

Seznam razpisnih obrazcev:

1. Prijavni obrazec – zagon inkubiranih podjetij (Razpisni obrazec št. 1).

2. Podatki o prijavitelju (Razpisni obrazec št. 2).

3. Predstavitev projekta (Razpisni obrazec št. 3).

4. Stroškovnik s predračuni, pogodbami, računi (Razpisni obrazec št. 4).

5. Izjava o strinjanju z razpisnimi pogoji in o resničnosti podatkov (Razpisni obrazec št. 5).

6. Izjava o povezanih podjetjih - enotno podjetje (Razpisni obrazec št. 6).

7. Izjava o pridobitvi sredstev (Razpisni obrazec št. 7).

8. Drugo (dodatne priloge in dokazila):

a) Dokazilo o registraciji podjetja:

* za gospodarske družbe: izpis iz Poslovnega registra RS z vsemi prilogami in naknadno vpisanimi spremembami, ki ne sme biti starejši od 1 meseca,
* za samostojne podjetnike: izpis iz Poslovnega registra RS z vsemi prilogami in naknadno vpisanimi spremembami, ki ne sme biti starejši od 1 meseca,
* v kolikor prosilec opravlja obrtno dejavnost, mora predložiti še fotokopijo obrtnega dovoljenja.

1. Potrdilo FURS o poravnanih vseh davkih in drugih obveznih dajatvah v RS, ki ob vložitvi vloge ne sme biti starejše od 30 dni.
2. Bilanca stanja na dan 31. 12. 2024 in izkaz poslovnega izida za leto 2024 oddana na AJPES ali obračun akontacije dohodnine in dohodnino od dohodka iz dejavnosti za leto 2024 oddano na FURS. Podjetja ustanovljena v letu 2025, morajo priložiti računovodske izkaze (podatki na podlagi bilance stanja in izkaza poslovnega izida) od dneva ustanovitve podjetja do zadnjega dne preteklega meseca, glede na mesec oddaje vloge na MOV.
3. Kopija aktualne verzije družbene pogodbe podjetja skupaj z morebitnimi pravilniki in statutom družbe ali katere koli druge pogodbe, ki urejajo medsebojna razmerja med družbeniki in katere materija ni zajeta v družbeni pogodbi ali ustanovitvenem aktu podjetja - za gospodarske družbe.
4. Organizacijska shema in seznam vodilnih oseb s kontaktnimi podatki.
5. Dokazilo o vključitvi podjetja v SAŠA inkubator.

**2. MOV bo sofinancirala** projekt do 90 % upravičenih stroškov (brez DDV). Znesek za sofinanciranje je 10.000,00 EUR.

**3. Upravičeni stroški** so stroški, ki jih bo MOV sofinancirala. Sredstva predstavljajo pomoč de minimis, ki se dodeljujejo na podlagi Uredbo Komisije (EU) št. 2023/2831 z dne 13. decembra 2023 o uporabi členov 107 in 108 Pogodbe o delovanju Evropske unije pri pomoči de minimis (UL L št. 2023/2831 z dne 15. 12. 2023);

**4. Na javni razpis se lahko** prijavijo samostojni podjetniki posamezniki zadruge, mikro in mala **enotna** podjetja, ki so organizirana kot gospodarska družba s sedežem oziroma lokacijo poslovne enote na območju MOV in bodo izvajali naložbo ali projekt na območju MOV.

V okvir mikro in malih podjetij po tem razpisu sodijo podjetja, ki imajo vsaj 1 zaposlenega in manj kot 50 zaposlenih ter letni promet, ki ne presega 10 mio EUR in/ali bilančno vsoto, ki ne presega 10 mio EUR. Pri definiciji podjetij se upoštevajo tudi lastniška razmerja (povezave, ki jih ima to podjetje z drugim podjetjem).

Pri samostojnih podjetnikih posameznikih se vsi ti pogoji smiselno uporabljajo.

**5. Razpisni rok in način prijave:**

Prijavitelji morajo vlogo izpolniti in oddati **do 18. 7. 2025 do 9. ure,** v elektronski obliki **na povezavi** <https://vloge.velenje.si/objava/1109269>. Vsa dokazila in priloge morajo biti prav tako oddane elektronsko, v skenirani obliki.

**6. Ocenjevanje vlog:**

Komisija bo obravnavala vse pravočasne in popolne vloge. Upoštevane bodo vloge projektov, ki so ali bodo realizirani od vključno 1. 1. 2025 do vključno 15. 11. 2025. Popolne vloge bo ocenila komisija, ki jo je imenoval župan MOV.

**7. Merila** za ocenjevanje so podrobneje predstavljena v razpisnem obrazcu št. 12.

Vloge se ocenijo in glede na zbrano skupno število točk razvrstijo od vloge z najvišjim številom točk do vloge z najnižjim številom točk.

Prednost pri izboru imajo upravičenci, ki dobijo najvišjo oceno na osnovi meril. V primeru, da bodo vlagatelji imeli enako število točk, imajo prednost tisti, ki bodo dosegli višje število točk pri merilu stopnja razvoja izdelka/storitve. V primeru, da bodo tudi po tem kriteriju vloge enakovredne, imajo prednost prej prejete vloge.

**8. Podpis pogodbe in izstavljanje zahtevkov za sofinanciranje:**

V primeru pozitivnega sklepa o izboru prijave, bo MOV s prijaviteljem podpisala pogodbo (vzorec pogodbe je priložen). V pogodbi bodo podrobno opredeljeni način in pogoji financiranja, način in oblika poročanja prejemnika o izvajanju projekta, za katerega so bila dodeljena nepovratna sredstva ter postopek nadzora sofinancerja nad porabo teh sredstev. Izbrani prijavitelji bodo pozvani k podpisu pogodbe o sofinanciranju. Če se prijavitelj v roku 8 dni od prejema poziva nanj ne odzove, se šteje, da je umaknil vlogo za pridobitev sredstev.

**9. Osnova za izplačilo sredstev:**

Prijavitelj mora oddati zahtevek za sofinanciranje in razpisne obrazce najkasneje do 20. 11. 2025 v elektronski obliki na povezavi <https://vloge.velenje.si/objava/1109313>. Vsa dokazila in priloge morajo biti prav tako oddane v elektronski sistem, v skenirani obliki.

Seznam razpisnih obrazcev za izplačilo sredstev:

* zahtevek za sofinanciranje (Razpisni obrazec št. 9),
* končno poročilo o projektu (Razpisni obrazec št. 10),
* seznam računov za upravičene stroške projekta, plačanih do 15. 11. 2025, skupaj s kopijami (sceni) računov in dokazili o plačilu (Razpisni obrazec št. 11)
* dokazilo, da je prejemnik vidno označil, da projekt sofinancira MOV.

**10.**  **Izjava o zaupni naravi dokumentacije:**

Dokumentacija, ki je prispela na Javni razpis za dodelitev sredstev za spodbujanje podjetništva v MOV za leto 2025 je zaupne narave. Dokumentacija bo dana na vpogled le članom strokovne komisije, ki jo bodo uporabili izključno za namene ocenitve.

Člani strokovne komisije se zavežejo, da bodo podatke varovali kot zaupne in jih uporabili izključno za namene ocenjevanja.

Podatki o odobrenih in izplačanih denarnih sredstvih so javnega značaja in se lahko objavljajo. Pri tem se lahko objavijo osnovni podatki o naložbi in prejemniku pomoči v skladu z zakonom, ki ureja dostop do informacij javnega značaja in zakonom, ki ureja varstvo osebnih podatkov.